
Ľudské práva a zodpovednosť za vlastné konanie
Ľudské práva a zodpovednosť za vlastné konanie je názov seminára, ktorý organizuje Združenie na pomoc ľuďom s mentálnym postihnutím v SR. Seminár sa uskutoční v dňoch 28. a 29. novembra v hoteli Súza v Bratislave.
Seminár Ľudské práva a zodpovednosť za vlastné konanie je súčasťou projektu Dôstojný život – právo, nie privilégium. Cieľom tohto projektu je zvýšenie zapojenia mimovládnych organizácií do tvorby politík a rozhodovacích procesov na miestnej, regionálnej a národnej úrovni. 
Na samotnom seminári budú predstavené výsledky analýzy prístupu k zodpovednosti za svoje právne úkony ľudí s mentálnym postihnutím v národnom kontexte, ktorá bola spracovaná v prvej fáze projektu. Súčasťou semináru budú aj základné tézy účinnej ochrany a modelové ukážky zo životnej praxe. Na záver seminára sa uskutoční diskusia, kde bude vytvorený priestor na otázky k tejto citlivej téme.

Význam seminára spočíva nielen vo zvýšení informovanosti a právneho vedomia, ale aj v sieťovaní a prepájaní zástupcov skupín ľudí s mentálnym postihnutím a relevantných inštitúcií, ktorým seminár poskytne priestor na výmenu názorov a skúseností.
Seminár má celoslovenský charakter a zúčastní sa ho 204 ľudí zo 102 organizácií.

Projekt Dôstojný život – právo, nie privilégium bol  podporený sumou 104976,- EUR z Fondu pre mimovládne organizácie, ktorý je financovaný z Finančného mechanizmu EHP 2009 -2014. Správcom Fondu je Nadácia otvorenej spoločnosti - Open Society Foundation. Cieľom projektu zameraného na ľudské práva  Dôstojný život – právo, nie privilégium je Zvýšenie zapojenia MVO do tvorby politík a rozhodovacích procesov na miestnej, regionálnej a národnej úrovni.

Združenie na pomoc ľuďom s mentálnym postihnutím v SR je občianske združenie a vyvíja činnosť na území Slovenskej republiky v zmysle zákona č. 83/1990 Zb. o združovaní občanov v znení neskorších predpisov. Vzniklo v roku 1980, združuje 44 miestnych organizácií s počtom členov takmer 10 000 osôb na celom Slovensku. Hlavným cieľom ZPMP v SR je začlenenie ľudí s mentálnym postihnutím do spoločnosti. 
Kontakt: Karola Pavlíková, Tel.: 02/63814968, e-mail: asistent@zpmpvsr.sk,  www.zpmpvsr.sk  
Tlačová správa








